टिकटों की बिक्री में उछाल तो आया है, लेकिन अभी भी लक्ष्य का 60 फीसदी ही हासिल हुआ है. टिकट बिकने शुरू हुए तो फुटबॉल प्रेमियों की भीड़ उमड़ पड़ी लेकिन आयोजन शुरू होने से एक महीने पहले तक सिर्फ 60,000 टिकट ही बिके थे. अगले दो हफ्ते की बिक्री के बाद करीब तीन लाख टिकट तो बिक गए लेकिन आयोजकों का लक्ष्य पांच लाख टिकट बेचने का है. आयोजन समिति के प्रवक्ता सिफो सिथोले कहते हैं, "लक्ष्य अब सामने दिख रहा है."